**projektas**

**reg. Nr. T-159**

**2.4. darbotvarkės klausimas**

**Pasvalio rajono savivaldybės taryba**

**Sprendimas**

**Dėl ATSTOVO DELEGAVIMO Į KULTŪROS MINISTERIJOS FORMUOJAMĄ REGIONINĘ KULTŪROS TARYBĄ**

2022 m. rugpjūčio d. Nr. T1-

Pasvalys

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, vykdydama Tolygios kultūrinės raidos įgyvendinimo regionuose tvarkos aprašo, patvirtinto Lietuvos Respublikos kultūros ministro 2018 m. birželio 13 d. įsakymu Nr. ĮV-488 ,,Dėl Tolygios kultūrinės raidos įgyvendinimo regionuose tvarkos aprašo patvirtinimo“ (Lietuvos Respublikos kultūros ministro 2019 m. rugpjūčio 26 d. įsakymo Nr. ĮV-539 redakcija) (su visais aktualiais pakeitimais), 37.2 papunktį ir atsižvelgdama į Lietuvos Respublikos kultūros ministerijos 2022 m. birželio 28 d. kvietimą Nr. S2-1378 ,,Kvietimas deleguoti savivaldybių atstovus į Kultūros ministerijos formuojamas regionines kultūros tarybas“,Pasvalio rajono savivaldybės taryba nusprendžia:

1. Pasvalio rajono savivaldybės tarybos narį Rimvydą Mitkų (el.p. rimvydas10@gmail.com; mob. +370 696 14 134) deleguoti į Kultūros ministerijos formuojamą regioninę kultūros tarybą.
2. Pripažinti netekusiu galios Pasvalio rajono savivaldybės tarybos 2018 m. birželio 26 d. sprendimą Nr. T1-150 „Dėl atstovo delegavimo į Kultūros ministerijos formuojamą regioninę kultūros tarybą“.

 Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

**Visi komitetai pritarė R. Mitkaus kandidatūrai**

Parengė

Bendrojo skyriaus vedėja Rasa Gedvilienė

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl ATSTOVO DELEGAVIMO Į KULTŪROS MINISTERIJOS FORMUOJAMĄ REGIONINĘ KULTŪROS TARYBĄ**

2022-07-04

Pasvalys

**1. Sprendimo projekto rengimo pagrindas.**

Kultūros ministerija prašo savivaldybės tarybos deleguoti vieną narį į Kultūros ministerijos formuojamas regionines kultūros tarybas.

Lietuvos Respublikos kultūros ministro 2018 m. birželio 13 d. įsakymu Nr. ĮV-488 ,,Dėl tolygios kultūrinės raidos įgyvendinimo regionuose tvarkos aprašo patvirtinimo“ 37.2 papunktyje numatyta, kad kiekviena apskritį sudaranti savivaldybės taryba į Regioninės kultūros tarybą siūlo po vieną atstovą. Regioninės kultūros tarybos yra Lietuvos Respublikos teritorijos administracinių vienetų – apskričių pagrindu sudaryti  kolegialūs organai, atliekantys apskričių meno ir kultūros ekspertų funkcijas. Tarybų personalinę sudėtį tvirtina Kultūros ministras. Pirma tarybų kadencija yra 4 metai, vėlesnės – 3 metai.  Siūlomi ekspertai turi būti nepriekaištingos reputacijos, kaip ji apibrėžta Lietuvos Respublikos valstybės tarnybos įstatyme, turintys ne mažesnę nei 3 metų patirtį kultūros ar meno srityje ir aukštąjį universitetinį ar jam prilygintą išsilavinimą menų, humanitarinių ar socialinių mokslų srityse, arba turintys kitos srities aukštąjį universitetinį ar jam prilygintą išsilavinimą ir ne mažesnę nei 7 metų patirtį kultūros ar meno srityje, ir (arba) meno kūrėjo statusą, suteiktą vadovaujantis Lietuvos Respublikosmeno kūrėjo ir meno kūrėjų organizacijų statuso įstatymu, bei žinių ir gebėjimų, padedančių įgyvendinti tarybos funkcijas.

Savivaldybės taryba 2018 m. birželio 26 d. sprendimu Nr. T1-150į Kultūros ministerijos formuojamą regioninę kultūros tarybą buvo delegavusi Pasvalio rajono savivaldybės tarybos narį Rimvydą Mitkų.

**2. Sprendimo projekto tikslai ir uždaviniai.**

Deleguoti Pasvalio rajono savivaldybės atstovą į Kultūros ministerijos formuojamą regioninę kultūros tarybą. Šios tarybos bus sudaromos apskričių teritoriniu pagrindu ir siūlys sprendimus dėl Lietuvos kultūros tarybos administruojamų lėšų kultūros ir meno projektams Lietuvos regionuose skyrimo.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Savivaldybės atstovo delegavimas į Regioninę kultūros tarybą sudarys prielaidas užtikrinti tolygią kultūrinę raidą regione vykdant kultūros ir meno projektus.

**4. Skaičiavimai, išlaidų sąmatos, finansavimo šaltiniai**

Nėra.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Iniciatorius – Savivaldybės administracija, atsakingas už vykdymo kontrolę – Savivaldybės administracija.

Bendrojo skyriaus vedėja Rasa Gedvilienė